
LIETUVOS ELEKTROS ENERGETIKOS ASOCIACIJOS
ETIKOS KODEKSAS

I. Bendroji dalis.
1. Lietuvos elektros energetikos asociacijos (toliau – Asociacija) Etikos kodeksas – Asociacijos narių elgesio normų, kurių laikymasis užtikrina garbingą Asociacijos narių elgesį, visuma.
2. Narių elgesys turi neprieštarauti visuomenėje pripažintoms ir galiojančioms dorovės ir teisės normoms.

II.   Tikslai ir uždaviniai.
3. Etikos kodekso paskirtis – siekti Asociacijos narių garbės ir orumo prioriteto, panaudojant etikos, moralės ir dorovės galią Lietuvos elektros energetikos sektoriaus klestėjimui.Tai yra įgyvendinama panaudojant visuomenėje  nusistovėjusių ir galiojančias dorovės, moralės ir teisės normas. Etikos kodeksas yra poveikio priemonė, kuri taikoma visiems Asociacijos nariams.
4. Vadovaudamasi pripažintomis dorovės, moralės ir galiojančiomis teisės normomis, Asociacija siekia padėti savo nariams ugdyti demokratiškumą, derinti savo bei užsakovų ir valstybės interesus, darbinės veiklos kultūrą, siekti santarvės, humaniškų tarpusavio santykių.
5. Asociacijos nario statusas įpareigoja kiekvieną narį Lietuvos valstybės ir visuomenės interesus laikyti aukštesnėmis vertybėmis negu grupiniai, asmeniniai ar partiniai interesai.
6. Asociacija įsipareigoja vadovautis dorovės, moralės ir teisės normomis, analizuoti ir vertinti savo narių elgesį.
7. Asociacijos narių garbės reikalas yra sutartis su užsakovais sudaryti tik teisėtai ir sąžiningai, tinkamai vykdyti sutartinius įsipareigojimus, atsižvelgiant į sutarties partnerio ir visuomenės interesus.
8. Asociacijos nariai įsipareigoja vykdyti konkurenciją, reglamentuojančių teisės aktų ir normų  reikalavimus. Teisėta, sąžininga konkurencija tarp Asociacijos narių yra būtina verslui skatinti, paslaugų, gaminių ir dirbinių kokybei gerinti.
9. Asociacijos nariai privalo užtikrinti žmonių saugą ir rūpintis jų sveikata darbe, saugos eksploatuojant elektros įrenginius ir gamybinės sanitarijos bei higienos taisyklių laikymąsi.
10. Nariai privalo siekti, kad darbų vykdymo metu nebūtų padaryta žala užsakovui ir tretiesiems asmenims. Nepažeidinėti aplinkos apsaugos teisės aktų reikalavimų.
11. Nariai privalo laikytis Lietuvos Respublikos įstatymų ir kitų teisės aktų reikalavimų, kurie reglamentuoja jų veiklą elektros energetikos sektoriuje.
12. Asociacijos narių pagrindinis uždavinys – garantuoti,  užsakovui/elektros verslo partneriams būtų vykdomi įsipareigojimai, taip pat kad su užsakovu ir elektros verslo partneriais būtų elgiamasi mandagiai, sąžiningai ir profesionaliai.


III. Atsakomybė.
13. Asociacijos narius už Etikos kodekso pažeidimus svarsto Asociacijos Taryba. Tarybos nutarimu nariui gali būti taikomos šios nuobaudos:
- įspėjimas,
- pastaba,
- rekomendacija pašalinti narį iš Asociacijos.

